|  |  |
| --- | --- |
| **Cyfadran:** | GWASANAETHAU CORFFORAETHOL A GWASANAETHAU RHENG FLAEN |
| **Uwchadran:** | Adran Priffyrdd a Gofal y Strydoedd |
| **Adran:** | Gwasanaethau Technegol y Priffyrdd |
| **Uned:** | Isadeiledd y Priffyrdd |
| **Teitl y Swydd:** | Dadansoddwr Rhestrau Priffyrdd Cynorthwyol |
| **Rhif y swydd ar Vision:** |  |
| **Gradd:** | GR6 |
| **Yn atebol i:** | Uwch Beiriannydd Priffyrdd |
| **Swyddi sy'n atebol i'r swydd yma:** | Dim |
| **Carfan:** | Isadeiledd y Priffyrdd |
| **Lefel Gwiriad y Gwasanaeth Datgelu a Gwahardd:** | Dim |
| **Lleoliad:** | Tŷ Sardis, Pontypridd |
| **Dyddiad y Disgrifiad:** | 28 Chwefror 2019 |

## Disgrifiad Swydd a Manyleb Person

**Amcanion Allweddol**

**Cynorthwyo Rheolwr Gwasanaethau Technegol y Priffyrdd i ddatblygu a chynnal Cynllun Rheoli Asedau'r Priffyrdd y Cyngor.**

**Cynorthwyo Dadansoddwr Rhestrau Priffyrdd i ddatblygu, rheoli a chynnal amrywiol rhaglenni cyfrifiadurol sy'n ymwneud â phriffyrdd y Cyngor.**

**Cynorthwyo'r Dadansoddwr Rhestrau Priffyrdd i ddatblygu, rheoli a chynnal rhestr Asedau Priffyrdd y Cyngor.**

# CYFRIFOLDEBAU PENODOL

1 Cefnogi Rheolwr Gwasanaethau Technegol y Priffyrdd i reoli a chynnal y cynllun Rheoli Asedau Priffyrdd.

2 Cynorthwyo i ddatblygu systemau cyfrifiadurol y gwasanaeth presennol sy'n gysylltiedig â chynnal a chadw Ffyrdd, Llwybrau Troed, Goleuadau Stryd ac Adeileddau a Chynnal Arwyddion Traffig.

3 Cynorthwyo i ddatblygu a chynnal system haenau sy'n seiliedig ar fapiau sy'n nodi cyflwr y rhestrau seilwaith.

4 Cynorthwyo i ddatblygu a chynnal cronfa ddata "Rheoli Asedau" gan ddefnyddio meddalwedd cyfrifiadurol i gadw data a chyflwr asedau.

5 Cynorthwyo'r Uwch Beirianwyr i gynnal eu cyllidebau priodol, mewnbynnu anfonebau a darparu adroddiadau gwariant / incwm ayyb.

6 Cynorthwyo i lunio adroddiadau rheoli a chyflawniad a dangosyddion cyflawniad allweddol sy'n gysylltiedig â phob agwedd ar gynnal a chadw priffyrdd.

7 Cynorthwyo Rheolwr Gwasanaethau Technegol y Priffyrdd i sicrhau bod y gofynion statudol ar gyfer pob maes cyfrifoldeb yn cael eu bodloni a bod y gwasanaeth yn ymateb i newidiadau mewn deddfwriaeth, rheoliadau a chanllawiau yn unol â'r amserlenni statudol a deddfwriaethol perthnasol.

8 Datblygu gwybodaeth weithredol gadarn o'r pecynnau cyfrifiadurol cyfredol, er enghraifft Mayrise, March PMS, AMX.

9 Datblygu gwybodaeth gadarn o gronfa ddata mapio'r Cyngor a bod mewn sefyllfa i gysylltu data â phecynnau meddalwedd eraill.

10 Cefnogi a chyfrannu'n gadarnhaol ac mewn modd gweithredol at waith rheoli cyffredinol adran Gwasanaethau Technegol y Priffyrdd.

11 Unrhyw ddyletswyddau rhesymol eraill sydd angen eu cyflawni ar gais y Rheolwr Gwasanaethau Technegol y Priffyrdd.

Gweithredu cyfrifoldebau iechyd a diogelwch yn unol â dogfen ‘Cyfrifoldebau Iechyd a Diogelwch’ yr Uwchadran.

Ymgymryd ag unrhyw ddyletswyddau a chyfrifoldebau rhesymol eraill sy'n gymesur â gradd y swydd ar gais y Cyfarwyddwr Gwasanaeth neu yng ngoleuni cyfle cytûn i ddatblygu'n broffesiynol.

BYDD CYNNWYS Y DDOGFEN YMA'N CAEL EI ADOLYGU O BRYD I'W GILYDD GAN YMGYNGHORI Â DEILIAD Y SWYDD. MAE'N BOSIBL BYDD Y DISGRIFIAD SWYDD YN NEWID YN SGIL HYNNY.

*Mae diogelu plant ac oedolion sy'n agored i niwed yn gyfrifoldeb craidd pob un o'n gweithwyr.*

*Dylech chi roi gwybod i Hwb Diogelu Amlasiantaeth Cwm Taf am unrhyw bryderon sydd gyda chi o ran diogelu.*

MANYLEB PERSON

Mae'r fanyleb hon yn nodi gwybodaeth a/neu gymwysterau, profiad yn y gorffennol, a chymwyseddau personol, a fyddai'n ddelfrydol ar gyfer y swydd benodol yma.

Mae'r adrannau **Gwybodaeth/Cymwysterau a Phrofiad** yn disgrifio'r gallu technegol sy'n angenrheidiol er mwyn gwneud y swydd yma'n llwyddiannus.

Mae'r adran **Cymwyseddau** yn disgrifio'r mathau o sgiliau (heb fod yn dechnegol), y galluoedd, a'r nodweddion personol, a fyddai gan y person sy'n ddelfrydol ar gyfer y swydd benodol yma. Mae'r cymwyseddau yn disgrifio sut y byddai'r person hwnnw, yn ddelfrydol, yn gweithio gyda phobl eraill a sut y byddai'n ymgymryd â'i gyfrifoldebau.

Mae'r adran **Amodau Arbennig a Gofynion Proffesiynol** yn disgrifio unrhyw briodoleddau eraill sy'n briodol i'r amgylchiadau penodol a fo'n ymwneud â'r swydd yma.

|  |  |  |
| --- | --- | --- |
| **PRIODOLEDD** | HANFODOL | **DYMUNOL** |
| GWYBODAETH /ADDYSG | Gwybodaeth am Raglenni Microsoft Office.  Sgiliau Cymraeg Lefel 1 - Bydd raid i bob gweithiwr gymryd rhan mewn sesiwn cyflwyniad i'r Gymraeg i gyrraedd y lefel yma. Edrychwch ar y Canllaw Sgiliau Iaith Gymraeg ar-lein: www.rctcbc.gov.uk/SgiliauCymraeg. | Hyfforddiant mewn rhaglenni cyfrifiadurol.  Hyfforddiant mewn meddalwedd mapio GIS.  Cymraeg Lefel 2 i Lefel 5. Am wybodaeth am y lefelau, bwriwch olwg ar ein canllawiau Lefelau Sgiliau Cymraeg, sydd i'w gweld yn adran y Gwasanaethau Cymraeg ar wefan Cyngor RhCT |
| PROFIAD | Profiad o ddefnyddio Rhaglenni Microsoft Office a hyperddolenni. | Profiad o weithio mewn amgylchedd TG.  Profiad blaenorol o ddefnyddio cronfeydd data mapio.  Profiad blaenorol o reoli / cynnal cronfeydd data.  Profiad o weithio gyda data rhestr asedau. |
| **CYMWYSEDDAU** | **Fframwaith Cymwyseddau Staff Technegol, Arbenigol a Phroffesiynol** | |
| **Gweithio mewn Partneriaethau a Charfanau** | Meithrin cysylltiadau parhaol, cadarnhaol ac adeiladol gydag ystod eang o bobl.  **Gwybod pryd y byddai hi’n fwyaf effeithiol i weithio'n rhan o garfan a phryd i weithio fel unigolyn; yn gweithio’n dda yn y ddau fodd.** | |
| Cyfathrebu'n Effeithiol | Cyfathrebu'n glir ac yn gryno.  Gwrando'n astud ar bobl eraill a sicrhau eu bod nhw wedi deall y neges. | |
| **Arbenigedd a Datblygiad Proffesiynol** | **Dadansoddi a gwerthuso gwybodaeth a data yn gywir.**  Ymagwedd gadarnhaol tuag at ddatblygiad proffesiynol parhaus, ac yn chwilio am gyfleoedd i wella’i wybodaeth ei hun. | |
| Rheoli Adnoddau | Cynllunio ymhell ymlaen llaw i fodloni amserlenni.  Blaenoriaethu llwythi gwaith yn unol ag anghenion a risg; defnyddio’r cynllun busnes yn gyfeirbwynt. | |
| **Sicrhau Canlyniadau** | Bod yn falch o gyflwyno gwaith o safon uchel er lles defnyddwyr y gwasanaeth. Bwrw targedau neu ragori arnyn nhw.  **Arfer dull rhagweithiol a hyblyg o ymateb i ofynion sy'n newid, ac yn gwybod pryd i gyfaddawdu**. | |
| Canolbwyntio ar Ddefnyddwyr y Gwasanaeth | Cadw cyfrinachedd cwsmeriaid mewn ffordd briodol.  Trin cwsmeriaid yn barchus, cwrtais a heb eu beirniadu. | |
| Creu ac Ymateb i Newid | Ymateb yn gyflym ac effeithiol i newidiadau mewnol ac allanol.  Dod o hyd i ffyrdd o gymhwyso dysgu newydd. | |
| **Bod yn Atebol** | Dangos gwybodaeth a dealltwriaeth dda o'i swyddogaeth yng nghyd-destun ehangach y Cyngor.  **Meddu ar agwedd gadarnhaol tuag at gyflawni gwaith**. | |
| AMODAU ARBENNIG A GOFYNION PROFFESIYNOL | Dim | |